CELEX: 32009D0954
Language: sk
Date: 2009-11-30 00:00:00
Title: 2009/954/ES: Rozhodnutie Rady z  30. novembra 2009 o podpísaní Referenčného rámca Medzinárodného partnerstva pre spoluprácu v oblasti energetickej efektívnosti (IPEEC) a Memoranda týkajúceho sa Medzinárodnej energetickej agentúry ako hostiteľskej organizácie sekretariátu Medzinárodného partnerstva pre spoluprácu v oblasti energetickej efektívnosti Európskym spoločenstvom

16.12.2009   
            
            
               SK
            
            
               Úradný vestník Európskej únie
            
            
               L 330/37
            
         
      ROZHODNUTIE RADY
   
   z 30. novembra 2009
   o podpísaní Referenčného rámca Medzinárodného partnerstva pre spoluprácu v oblasti energetickej efektívnosti (IPEEC) a Memoranda týkajúceho sa Medzinárodnej energetickej agentúry ako hostiteľskej organizácie sekretariátu Medzinárodného partnerstva pre spoluprácu v oblasti energetickej efektívnosti Európskym spoločenstvom
   (2009/954/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 175 ods. 1 a článok 300 ods. 2 prvý pododsek a ods. 3 prvý pododsek,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:
   
               (1)
            
            
               Na podnet Európskej komisie v júni 2008 sa členovia G8, Čína, India a Južná Kórea a Komisia rozhodli založiť Medzinárodné partnerstvo pre spoluprácu v oblasti energetickej efektívnosti (IPEEC), ktoré má uľahčovať opatrenia vedúce k vysokému nárastu energetickej efektívnosti. IPEEC poskytne fórum pre diskusie, konzultácie a výmenu informácií. IPEEC je otvorené pre ostatné krajiny a medzivládne organizácie.
            
         
               (2)
            
            
               Dvanásť štátov vrátane štyroch členských štátov Európskeho spoločenstva podpísalo 24. mája 2009 v Ríme Referenčný rámec Medzinárodného partnerstva pre spoluprácu v oblasti energetickej efektívnosti (ďalej len „referenčný rámec“).
            
         
               (3)
            
            
               Referenčný rámec opisuje činnosti spolupráce IPEEC, ustanovuje jeho organizáciu, vymedzuje kritériá pre potenciálnych nových členov a obsahuje všeobecné ustanovenia týkajúce sa okrem iného financovania partnerstva a práv duševného vlastníctva.
            
         
               (4)
            
            
               V článku 4 ods. 2 referenčného rámca sa predpokladá, že IPEEC je prístupný pre medzivládne organizácie a že ich členstvo je podmienené podpísaním referenčného rámca.
            
         
               (5)
            
            
               Správne funkcie IPEEC by sa najlepšie vykonávali pomocou zriadenia sekretariátu. Dvanásť štátov vrátane štyroch členských štátov Európskeho spoločenstva podpísalo v Ríme 24. mája a 22. júna 2009 Memorandum týkajúce sa Medzinárodnej energetickej agentúry ako hostiteľskej organizácie sekretariátu IPEEC (ďalej len „memorandum“). IEA ho podpísala 18. júna 2009.
            
         
               (6)
            
            
               Memorandum opisuje všeobecné zásady týkajúce sa organizácie sekretariátu a obsahuje ustanovenia týkajúce sa personálneho obsadenia sekretariátu a prijímania pracovníkov, ako aj otázok financovania a rozpočtových postupov.
            
         
               (7)
            
            
               V Bode 16 memoranda sa predpokladá, že od medzivládnych organizácií, ktoré sa chcú stať členom IPEEC, sa bude vyžadovať podpísanie memoranda.
            
         
               (8)
            
            
               Je vhodné, aby Európske spoločenstvo podpísalo referenčný rámec a memorandum.
            
         
               (9)
            
            
               Európske spoločenstvo by malo prispievať IPEEC na jeho administratívne výdavky.
            
         ROZHODLA TAKTO:
   Článok 1
   1.   Týmto sa v mene Európskeho spoločenstva schvaľuje referenčný rámec Medzinárodného partnerstva pre spoluprácu v oblasti energetickej efektívnosti (IPEEC) pripojený k tomuto rozhodnutiu ako príloha I.
   2.   Týmto sa v mene Európskeho spoločenstva schvaľuje memorandum týkajúce sa Medzinárodnej energetickej agentúry ako hostiteľskej organizácie sekretariátu Medzinárodného partnerstva pre spoluprácu v oblasti energetickej efektívnosti, pripojené k tomuto rozhodnutiu ako príloha II.
   Článok 2
   Predseda Rady sa týmto splnomocňuje určiť osoby oprávnené na to, aby v mene Európskeho spoločenstva podpísali nasledujúce dokumenty s cieľom vyjadriť súhlas Spoločenstva byť nimi viazané:
   
               —
            
            
               Referenčný rámec Medzinárodného partnerstva pre spoluprácu v oblasti energetickej efektívnosti (IPEEC) a
            
         
               —
            
            
               Memorandum týkajúce sa Medzinárodnej energetickej agentúry ako hostiteľskej organizácie sekretariátu Medzinárodného partnerstva pre spoluprácu v oblasti energetickej efektívnosti.
            
         
      V Bruseli 30. novembra 2009
      
         
            Za Radu
         
         
            predseda
         
         S. O. LITTORIN
         
      
   
   
      (1)  Stanovisko EP prijaté 26. novembra 2009 (ešte neuverejnené v úradnom vestníku).
   
      PRÍLOHA I
      
         REFERENČNÝ RÁMEC MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI
      
      Dolu podpísané národné vládne subjekty (spoločne označované ako „členovia“) predkladajú tento referenčný rámec Medzinárodného partnerstva pre spoluprácu v oblasti energetickej efektívnosti (IPEEC), t. j. rámec medzinárodnej spolupráce v oblasti energetickej efektívnosti na podporu aktívnej a produktívnej medzinárodnej spolupráce pri presadzovaní energetickej efektívnosti a úspor energie. IPEEC si bude vymieňať názory s ďalšími medzinárodnými organizáciami a orgánmi a bude sa usilovať o spoluprácu s nimi s cieľom dosiahnuť synergie a zabrániť duplicite úsilia.
      1.   Účel IPEEC
      
      Účelom IPEEC je uľahčovať činnosti vedúce k vysokému nárastu energetickej efektívnosti. Členovia sa môžu rozhodnúť vykonávať takéto činnosti dobrovoľne v oblastiach, v ktorých vidia pre seba pridanú hodnotu, pričom zohľadňujú svoje hospodárske, technologické a iné okolnosti. IPEEC podporuje energetickú efektívnosť na celom svete tým, že poskytuje fórum na vysokej úrovni na diskusie, konzultácie a výmenu informácií. Pre svojich členov nevypracúva ani neprijíma normy alebo ciele v oblasti efektívnosti.
      2.   Činnosti IPEEC v oblasti spolupráce
      
      
                  2.1.
               
               
                  IPEEC môže realizovať spoluprácu medzi členmi v týchto oblastiach:
               
            
                  2.1.1.
               
               
                  podpora pokračujúcej práce členov s cieľom podporovať energetickú efektívnosť vrátane vypracovania vnútroštátnych ukazovateľov energetickej efektívnosti, zhrnutia najlepších postupov a posilnenia vnútroštátneho úsilia v oblasti zhromažďovania údajov,
               
            
                  2.1.2.
               
               
                  výmena informácií o opatreniach, ktoré by mohli významným spôsobom zlepšiť energetickú efektívnosť v rámci jedného sektoru alebo vo viacerých sektoroch, ako napr.: štandardy/kódy/normy a označenia pre budovy, výrobky a služby využívajúce energiu s cieľom urýchliť prienik najlepších postupov na trh pri zohľadnení situácie jednotlivých členov; metodiky týkajúce sa merania energie, postupov auditu a overovania, certifikačných protokolov a ďalších nástrojov na dosiahnutie optimálnej energetickej efektívnosti počas životnosti budov, priemyselných procesov, príslušných produktov, spotrebičov a vybavenia; poskytovanie prostredia a nástrojov na financovanie opatrení energetickej efektívnosti a stanovovanie zásad podpory investícií v oblasti energetickej efektívnosti; stratégie verejného obstarávania s cieľom podporiť používanie energeticky efektívnych výrobkov, služieb a technológií; programy, ktoré pomáhajú verejným inštitúciám efektívnejšie obstarávať a prevádzkovať budovy, vozidlá, výrobky a služby; činnosti na zvýšenie informovanosti spotrebiteľov a zainteresovaných subjektov prostredníctvom rozširovania prehľadných, dôveryhodných a prístupných informácií o energetickej efektívnosti s cieľom umožniť im prijímať podložené rozhodnutia; usmernenia k najlepším postupom na vyhodnotenie účinnosti politík a opatrení energetickej efektívnosti; spolupráca verejného a súkromného sektora zameraná na podporu vývoja, komerčného využívania a zavádzania do praxe výskumu v oblasti energeticky efektívnych technológií s cieľom urýchliť zavádzanie týchto technológií do praxe, ich rozšírenie a transfer; a činnosti na urýchlenie rozšírenia a transferu najlepších postupov a efektívnych technológií, ako aj tvorby kapacít v rozvojových krajinách;
               
            
                  2.1.3.
               
               
                  rozvoj verejno-súkromných partnerstiev na zlepšenie energetickej efektívnosti v odvetviach s vysokou spotrebou energie na základe príslušných iniciatív;
               
            
                  2.1.4.
               
               
                  umožnenie spoločného výskumu a vývoja v oblasti kľúčových energeticky efektívnych technológií, osobitne na to, aby ich mohli uplatňovať členovia;
               
            
                  2.1.5.
               
               
                  uľahčenie šírenia produktov a služieb súvisiacich s energetikou, ktoré prispievajú k zlepšovaniu energetickej efektívnosti a
               
            
                  2.1.6.
               
               
                  ďalšie činnosti, ktoré podporujú dosahovanie cieľov IPEEC, ktoré spoločne určili členovia.
               
            3.   Organizácia IPEEC
      
      
                  3.1.
               
               
                  Členovia týmto ustanovujú politický výbor, ktorý sa skladá zo zástupcu každého člena na vysokej úrovni, a výkonný výbor, ktorý sa skladá zo zástupcu každého člena na strednej úrovni.
               
            
                  3.2.
               
               
                  Politický výbor riadi celkový rámec a politiky IPEEC vrátane finančných dojednaní, overuje pokrok dosiahnutý pracovnými skupinami, ako aj prácu výkonného výboru a sekretariátu a poskytuje usmernenia výkonnému výboru. Politický výbor by mal zasadať aspoň raz ročne v čase a na mieste, ktoré určia členovia.
               
            
                  3.3.
               
               
                  Výkonný výbor dohliada na organizáciu výročných zasadnutí politického výboru, kontroluje a prijíma program práce a rozpočet na každý rok, skúma žiadosti o členstvo, poskytuje usmernenia sekretariátu a dohliada na jeho prácu, a takisto vypracúva návrhy práce pracovných skupín a kontroluje ich prácu. Výkonný výbor by mal zasadať aspoň dvakrát ročne v čase a na mieste, ktoré si sám určí.
               
            
                  3.4.
               
               
                  Politický výbor a výkonný výbor by mali prijímať rozhodnutia na základe konsenzu, okrem prípadov, v ktorých sa ustanovuje inak.
               
            
                  3.5.
               
               
                  Výkonný výbor môže schváliť vytvorenie pracovných skupín zložených zo zástupcov niektorých alebo všetkých členov, ktoré budú podľa potreby pracovať na jednotlivých projektoch.
               
            
                  3.6.
               
               
                  Zástupca každej pracovnej skupiny, ktorého si skupiny zvolia, by mal na požiadanie výkonného výboru predložiť správu o pokroku v projekte, a to písomne alebo osobne. Pracovné skupiny by sa mali stretávať podľa potreby s cieľom kontrolovať pokrok vo svojich činnostiach, identifikovať sľubné smery pre svoju budúcu prácu a poskytovať výkonnému výboru a politickému výboru odporúčania týkajúce sa potrebných opatrení.
               
            
                  3.7.
               
               
                  Politický výbor a výkonný výbor by si mali na obdobie dvoch rokov zvoliť spomedzi členov predsedu a jedného alebo viacerých podpredsedov.
               
            
                  3.8.
               
               
                  IPEEC môže v prípade potreby usporiadať zasadnutie ministrov. Na zasadnutí ministrov sa preskúma pokrok v spolupráci IPEEC a poskytne sa všeobecné usmernenie o prioritách budúcej práce.
               
            
                  3.9.
               
               
                  Hlavným koordinátorom komunikácie a činnosti IPEEC je sekretariát IPEEC. Funkcie sekretariátu sú: 1) organizovať zasadnutia politického výboru a výkonného výboru; 2) organizovať špeciálne činnosti, ako sú telekonferencie a semináre; 3) prijímať nové žiadosti o členstvo a postupovať ich výkonnému výboru; 4) koordinovať komunikáciu týkajúcu sa činností IPEEC a ich stavu vrátane vytvorenia a spravovania webovej stránky IPEEC; 5) vystupovať ako stredisko výmeny informácií pre IPEEC; 6) viesť archívne záznamy pre politický výbor a výkonný výbor; 7) vypracúvať výročnú správu pod dohľadom výkonného výboru a 8) vykonávať iné úlohy, ktorými ho poverí výkonný výbor. Funkcie sekretariátu majú administratívnu povahu.
               
            
                  3.10.
               
               
                  S cieľom zabezpečiť udržateľnosť a konzistentnosť činností IPEEC sa zriadi na to určený sekretariát. Sekretariát IPEEC bude umiestnený v sídle Medzinárodnej energetickej agentúry (IEA), aby IPEEC mohlo v plnej miere využívať znalosti, skúsenosti a kapacity IEA. Do práce sekretariátu sa môžu zapojiť všetci členovia IPEEC. Sekretariát bude predkladať správy výkonnému výboru, od ktorého bude dostávať usmernenia. Sekretariát bude dostávať dobrovoľné príspevky (finančné alebo vecné) od všetkých členov.
               
            
                  3.11.
               
               
                  Popri personáli zamestnanom na sekretariáte môže sekretariát podľa rozhodnutia výkonného výboru využívať služby zamestnancov jednotlivých členov, ktorí ich dajú sekretariátu k dispozícii. Títo zamestnanci budú odmeňovaní z prostriedkov svojich zamestnávateľov a vzťahujú sa na nich podmienky zamestnania ich zamestnávateľov.
               
            
                  3.12.
               
               
                  Charakter svojej účasti na činnostiach IPEEC by si mali členovia určiť individuálne.
               
            4.   Členstvo
      
      
                  4.1.
               
               
                  Týmto referenčným rámcom, ktorého povaha je administratívna, sa nevytvárajú žiadne právne záväzné povinnosti medzi jeho členmi. Každý člen by mal uskutočňovať činnosti zamýšľané v tomto referenčnom rámci v súlade s právnymi predpismi a pravidlami, ktoré sa na neho vzťahujú, ako aj v súlade s medzinárodnými dohodami, ktorých zmluvnými stranami členovia alebo ich vlády sú, a to v rámci svojich jednotlivých pridelených rozpočtových prostriedkov.
               
            
                  4.2.
               
               
                  IPEEC je prístupný prípadne aj ďalším národným vládnym subjektom a medzivládnym organizáciám. O ich členstve rozhodne politický výbor na základe konsenzu. Členstvo v IPEEC je podmienené podpísaním referenčného rámca IPEEC. Krajiny, ktoré sú členmi, sa uvádzajú v dodatku A. Dodatok A možno zmeniť na základe konsenzu politického výboru.
               
            
                  4.3.
               
               
                  Na pozvanie výkonného výboru sa môžu na práci v pracovných skupinách podieľať technickí a iní odborníci z členov alebo mimo nich.
               
            5.   Financovanie
      
      
                  5.1.
               
               
                  S výhradou bodu 3.11 môže každý člen prispievať k chodu IPEEC finančnými alebo inými zdrojmi v súlade s právnymi predpismi, pravidlami a politikami, ktoré sa naň vzťahujú. Každú pracovnú skupinu financujú členovia, ktorí sa na nej podieľajú, a to v súlade s právnymi predpismi, pravidlami a politikami, ktoré sa vzťahujú na každého člena tejto pracovnej skupiny.
               
            
                  5.2.
               
               
                  Každý člen znáša nasledujúce náklady, ktoré vzniknú v súvislosti s konaním zasadnutí politického výboru, výkonného výboru a pracovných skupín, ktorých je členom:
                  
                              —
                           
                           
                              cestovné náklady a náklady na pobyt zástupcov členov,
                           
                        
                              —
                           
                           
                              ubytovacie náklady zástupcov členov a
                           
                        
                              —
                           
                           
                              ďalšie súvisiace náklady.
                           
                        
            
                  5.3.
               
               
                  Každý člen sa nabáda, aby pred prijatím programu práce a rozpočtu na každý rok oznámil svoj príspevok do IPEEC.
               
            
                  5.4.
               
               
                  Na základe tohto referenčného rámca nevznikajú žiadne hmotné ani procesné práva alebo výhody vynútiteľné na základe práva alebo ekvity voči členom, ich úradníkom alebo zamestnancom, alebo voči ktorejkoľvek inej osobe. Žiadny člen by si nemal voči inému členovi uplatňovať nárok na náhradu škody v súvislosti s činnosťami, ktoré vykonáva podľa tohto referenčného rámca. Okrem členov sa tento referenčný rámec nevzťahuje na žiadnu inú osobu, ani ju neriadi.
               
            6.   Otvorený výskum a duševné vlastníctvo
      
      
                  6.1.
               
               
                  Duševné vlastníctvo vytvorené IPEEC, ktoré nevytvorili pracovné skupiny, by malo byť otvorené a nechránené, ak výkonný výbor neurčí inak.
               
            
                  6.2.
               
               
                  Duševné vlastníctvo vytvorené alebo zaobstarané v priebehu realizácie projektov v rámci pracovných skupín by malo byť primeraným a účinným spôsobom chránené. Pridelenie práv na toto duševné vlastníctvo a zaobchádzanie s chránenými informáciami by sa malo vymedziť v osobitných vykonávacích dojednaniach medzi dotknutými členmi.
               
            7.   Začiatok uplatňovania, predĺženie platnosti, úprava, vystúpenie a prerušenie platnosti
      
      
                  7.1.
               
               
                  Tento referenčný rámec sa začne uplatňovať 24. mája 2009 a bude sa uplatňovať 10 rokov, pokiaľ členovia nepredĺžia alebo neprerušia jeho platnosť.
               
            
                  7.2.
               
               
                  Tento referenčný rámec sa môže kedykoľvek písomne upraviť na základe konsenzu členov.
               
            
                  7.3.
               
               
                  Člen môže z IPEEC vystúpiť. Člen by sa mal usilovať poslať ostatným členom písomné oznámenie najneskôr 90 dní pred svojím očakávaným vystúpením.
               
            Dodatok A: Brazílska federatívna republika, Kanada, Čínska ľudová republika, Francúzsko, Nemecko, Taliansko, Japonsko, Kórejská republika, Mexiko, Ruská federácia, Spojené kráľovstvo, Spojené štáty americké
      REFERENČNÝ RÁMEC MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI
      (podpis)
      Edison LΟΒΑΟ
      Minister baníctva a energetiky Brazílskej federatívnej republiky
      Dátum: 24. máj 2009
      REFERENČNÝ RÁMEC MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI
      (podpis)
      Cassie DOYLEOVÁ
      Námestníčka ministra pre prírodné zdroje Kanady
      Dátum: 24. máj 2009
      REFERENČNÝ RÁMEC MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI
      (podpis)
      XIE Ji
      Zástupca Komisie pre národný rozvoj a reformy Čínskej ľudovej republiky
      Dátum: 24. máj 2009
      REFERENČNÝ RÁMEC MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI
      (podpis)
      Jean-Louis BORLOO
      Štátny minister, minister pre životné prostredie, energetiku, trvalo udržateľný rozvoj a mestské a vidiecke plánovanie Francúzska
      Dátum: 24. máj 2009
      REFERENČNÝ RÁMEC MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI
      (podpis)
      Bernd PFAFFENBACH
      Štátny tajomník spolkového ministerstva hospodárstva a technológií Nemecka
      Dátum: 24. máj 2009
      REFERENČNÝ RÁMEC MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI
      (podpis)
      Claudio SCAJOLA
      Minister pre hospodársky rozvoj Talianska
      Dátum: 24. máj 2009
      REFERENČNÝ RÁMEC MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI
      (podpis)
      Toshihiro NIKAI
      Minister hospodárstva, obchodu a priemyslu Japonska
      Dátum: 24. máj 2009
      REFERENČNÝ RÁMEC MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI
      (podpis)
      Young Hak KIM
      Zástupca ministerstva pre znalostnú ekonomiku Kórey
      Dátum: 24. máj 2009
      REFERENČNÝ RÁMEC MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI
      (podpis)
      Georgina KESSELOVÁ MARTINEZOVÁ
      Štátna tajomníčka pre energetiku Mexika
      Dátum: 24. máj 2009
      REFERENČNÝ RÁMEC MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI
      (podpis)
      Sergey SHMATKO
      Minister energetiky Ruskej federácie
      Dátum: 24. máj 2009
      REFERENČNÝ RÁMEC MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI
      (podpis)
      Ed MILIBAND
      Minister pre energetiku a zmenu klímy Spojeného kráľovstva Veľkej Británie a Severného Írska
      Dátum: 24. máj 2009
      REFERENČNÝ RÁMEC MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI
      (podpis)
      Steven CHU
      Minister pre energetiku Spojených štátov amerických
      Dátum: 24. máj 2009
      REFERENČNÝ RÁMEC MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI
      [Pozorovateľ]
      (podpis)
      Andris PIEBALGS
      Komisár Európskej komisie pre energetiku
      Dátum: 24. máj 2009
   
   
      PRÍLOHA II
      
         MEMORANDUM TÝKAJÚCE SA MEDZINÁRODNEJ ENERGETICKEJ AGENTÚRY AKO HOSTITEĽSKEJ ORGANIZÁCIE SEKRETARIÁTU MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI (IPEEC)
      
      Sekretariát Medzinárodnej energetickej agentúry (IEA) a národné vládne subjekty ako aj medzivládne subjekty, ktoré podpísali toto memorandum (spoločne označované ako „členovia IPEEC“); uznávajúc, že 24. mája 2009 členovia IPEEC podpísali referenčný rámec IPEEC (ďalej len „referenčný rámec“); berúc na vedomie, že IPEEC je nezávislé v zmysle financií a svojho programu práce; uznávajúc, že administratívne funkcie IPEEC by sa najlepšie spravovali prostredníctvom založenia sekretariátu (ďalej len „sekretariát IPEEC“), ako aj možnými osobitne určenými oddeleniami v prípade konkrétnych pracovných skupín; domnievajúc sa, že ciele IPEEC a IEA by sa podporili vytvorením príležitostí na vzájomne prospešnú spoluprácu medzi sekretariátom IEA a sekretariátom IPEEC; a zvažujúc v tomto kontexte potrebu presne stanoviť, akým spôsobom bude IEA hostiteľskou organizáciou sekretariátu IPEEC,
      rozhodli takto:
      
         Všeobecné zásady
      
      
                  1.
               
               
                  Sekretariát IPEEC bude fungovať pod podstatným vedením výkonného výboru (ako je tento pojem vymedzený v referenčnom rámci). O programe práce sekretariátu IPEEC rozhoduje výkonný výbor.
               
            
                  2.
               
               
                  Členovia IPEEC sú si vedomí, že IEA nepreberá žiadnu finančnú zodpovednosť v súvislosti s IPEEC a sekretariátom IPEEC. Ak členovia IPEEC nerozhodnú inak, všetky náklady na fungovanie sekretariátu IPEEC a jeho zamestnancov vrátane nákladov súvisiacich s ukončením menovaní budú kryté z dobrovoľných príspevkov členov IPEEC a/alebo ďalších subjektov schválených výkonným výborom.
               
            
                  3.
               
               
                  S výhradou dostupných dostatočných dobrovoľných príspevkov je zámerom sekretariátu IPEEC vykonávať funkcie, ktoré mu vyplývajú z referenčného rámca.
               
            
                  4.
               
               
                  Sekretariát IPEEC alebo jeho oddelenie môže takisto poskytovať podobné funkcie pre danú pracovnú skupinu (ako je tento pojem vymedzený v referenčnom rámci), ak sú osobitné dobrovoľné príspevky od členov IPEEC, ktorí sa na nej zúčastňujú, dostatočné.
               
            
         Nábor pracovníkov a obsadenie sekretariátu IPEEC personálom
      
      
                  5.
               
               
                  Na základe žiadosti výkonného výboru a po konzultácii s ním sa od IEA očakáva, že zrealizuje nábor nových pracovníkov pre sekretariát IPEEC v súlade s platnými pravidlami a postupmi IEA a spôsobom, v rámci ktorého sa s kandidátmi z krajín členov IPEEC zaobchádza rovnako.
               
            
                  6.
               
               
                  Na základe žiadosti výkonného výboru a v súlade s právnymi predpismi hostiteľskej krajiny IEA, ako aj v súlade s existujúcimi predpismi a postupmi IEA môže sekretariát IPEEC prijímať jednotlivcov zapožičaných členmi IPEEC. Každý člen IPEEC, ktorý sekretariátu IPEEC zapožičia pracovníka, zostáva zodpovedný za jeho mzdu a výhody a okrem iného aj náklady na cestu a presťahovanie do a z IEA, aby mohol takýto pracovník začať a ukončiť plnenie svojich úloh na sekretariáte IPEEC. IEA ani ostatní členovia IPEEC nenesú žiadnu finančnú zodpovednosť za takéto náklady.
               
            
                  7.
               
               
                  Všetci zamestnanci IPEEC a pracovníci zapožičaní od členov IPEEC budú pracovať iba pre sekretariát IPEEC. Nebudú vykonávať žiadnu prácu pre IEA.
               
            
                  8.
               
               
                  S výhradou podmienok tohto memoranda by IEA mala zabezpečiť, aby sa sekretariátu IPEEC poskytol kancelársky priestor s vybavením podľa štandardu IEA. Zamestnanci sekretariátu IPEEC by mali mať prístup k podporným službám, ktoré IEA poskytuje personálu IEA, medzi ktoré okrem iného patria právne, personálne a finančné služby, ďalej publikácie a médiá, informačné technológie, bezpečnostné, upratovacie a údržbárske služby, ako aj služby zabezpečovania služobných ciest a využívania konferenčných priestorov.
               
            
         Financovanie a rozpočtové postupy
      
      
                  9.
               
               
                  Sekretariát IPEEC a fungovanie IEA ako jeho hostiteľskej organizácie má byť v plnej miere financované z dobrovoľných príspevkov členov IPEEC a/alebo iných subjektov schválených výkonným výborom. Stav personálu a rozpočet sekretariátu IPEEC schvaľuje výkonný výbor po konzultácii so sekretariátom IEA.
               
            
                  10.
               
               
                  Členovia IPEEC majú v úmysle určiť si medzi sebou výšku a harmonogram poskytovania svojich prípadných finančných príspevkov. Berú na vedomie, že príspevky určené na podporu fungovania IEA ako hostiteľskej organizácie sekretariátu IPEEC sa musia poskytnúť IEA v súlade s finančnými predpismi a postupmi IEA v oblasti dobrovoľných príspevkov. Členovia IPEEC by mali používať vzorový formulár IEA s cieľom uľahčiť poskytovanie dobrovoľných príspevkov.
               
            
                  11.
               
               
                  Ak IEA predpokladá, že výdavky IPEEC môžu prekročiť príslušné príspevky členov IPEEC, mala by upozorniť výkonný výbor, že výška príspevkov sa zdá nedostatočná na ďalšie zabezpečenie plánovanej prevádzky sekretariátu IPEEC. Výkonný výbor by mal IEA poskytnúť usmernenie s cieľom znížiť výdavky sekretariátu IPEEC a/alebo poskytnúť IEA dodatočné finančné prostriedky, aby mal sekretariát IPEEC dostatočné prostriedky na pokračovanie prevádzky v rámci IEA. V prípade, že členovia IPEEC neposkytli usmernenie a/alebo dodatočné finančné prostriedky, alebo ak IEA považuje toto usmernenie za nedostatočné, môže sa rozhodnúť ukončiť svoju funkciu hostiteľskej organizácie sekretariátu IPEEC.
               
            
                  12.
               
               
                  V prípade, že sekretariát IPEEC k 31. decembru daného roka nevyčerpal dobrovoľné príspevky, tieto sa automaticky prevedú do ďalšieho roka v súlade so štandardnými postupmi IEA pod podmienkou, že IEA bude aj v nasledujúcom roku hostiteľskou organizáciou sekretariátu IPEEC.
               
            
         Dátum začiatku uplatňovania, prevádzka, úprava, pokračovanie a skončenie
      
      
                  13.
               
               
                  Činnosti na základe tohto memoranda by sa mali začať vykonávať [dátum]. Bez ohľadu na predchádzajúci údaj členovia IPEEC uznávajú, že sekretariát IPEEC nezačne vykonávať svoje funkcie dovtedy, kým sa nezabezpečia dobrovoľné príspevky od členov IPEEC na financovanie sekretariátu IPEEC do 31. decembra 2010, pričom IEA odhadla ich výšku na 1,3 milióna EUR.
               
            
                  14.
               
               
                  Sekretariát IEA a výkonný výbor by sa mali podľa potreby stretávať a diskutovať o otázkach týkajúcich sa praktického vykonávania tohto memoranda a jeho fungovania.
               
            
                  15.
               
               
                  Memorandum je možné meniť písomne na základe konsenzu medzi IEA a výkonným výborom.
               
            
                  16.
               
               
                  V prípade, že sa po začatí činnosti chce národný vládny subjekt alebo medzivládna organizácia stať členom IPEEC, vyzve sa na podpísanie tohto memoranda a na jeho účely sa určí ako člen IPEEC. Každý nový člen IPEEC je oprávnený na to, aby v súlade bodmi 5 až 8 jeho pracovníci pracovali na sekretariáte IPEEC.
               
            
                  17.
               
               
                  IEA alebo výkonný výbor môžu toto memorandum kedykoľvek ukončiť. V takom prípade by si obe strany mali najneskôr dvanásť mesiacov pred ukončením poskytnúť písomné oznámenie.
               
            
                  18.
               
               
                  Ak člen IPEEC vystúpi z IPEEC podľa referenčného rámca, oznámenie o vystúpení člena IPEEC na základe tohto referenčného rámca predstavuje oznámenie o vystúpení podľa tohto memoranda. Bez ohľadu na predchádzajúce ustanovenie by členovia IPEEC mali zabezpečiť, aby sekretariát IPEEC o tejto skutočnosti písomne informoval IEA okamžite po prijatí oznámenia o vystúpení. Účastník, ktorý vystúpi z IPEEC, nezíska od IEA žiadnu náhradu za dobrovoľné príspevky, ktoré predtým zaplatil.
               
            
                  19.
               
               
                  Pokiaľ sa výkonný výbor ani IEA nerozhodli ukončiť činnosti podľa tohto memoranda do 30. júna daného roka, IEA v prípade potreby iniciuje prostredníctvom výkonného výboru výzvu na financovanie všetkým členom IPEEC, aby sa zabezpečilo, že sekretariát IPEEC bude mať dostatočné finančné prostriedky na nasledujúci kalendárny rok. V prípade, že IEA do 30. septembra daného roku nedostane dostatočné finančné prostriedky, IEA sa môže rozhodnúť ukončiť svoju funkciu hostiteľskej organizácie sekretariátu IPEEC.
               
            
                  20.
               
               
                  Ak sa toto memorandum upraví alebo ukončí takým spôsobom, že IEA už ďalej nebude hostiteľskou organizáciou sekretariátu IPEEC, náklady na oddelenie plateného personálu sekretariátu IPEEC od IEA, ako aj všetky ostatné priame náklady súvisiace s riadnym zrušením tohto dojednania, v plnej miere znášajú členovia IPEEC a/alebo ďalšie subjekty schválené výkonným výborom, ktoré poskytnú do rozpočtu sekretariátu IPEEC dobrovoľné príspevky vo výške potrebnej na tento účel podľa vzájomnej dohody medzi IEA a výkonným výborom; tieto príspevky sa poskytnú v súlade s právnymi predpismi a pravidlami príslušných členov IPEEC. V prípade, že v čase, keď IEA už nie je hostiteľskou organizáciou sekretariátu IPEEC, existuje prebytok dobrovoľných príspevkov, IEA pridelí všetky nevyčerpané finančné prostriedky členom IPEEC v pomere k ich príslušným príspevkom do aktuálneho rozpočtu. Tento odsek platí aj po ukončení memoranda.
               
            
                  21.
               
               
                  Týmto memorandom sa členom IPEEC ani IEA neukladajú žiadne právne záväzné záväzky alebo povinnosti, ani to nie je jeho zámerom.
               
            MEMORANDUM TÝKAJÚCE SA MEDZINÁRODNEJ ENERGETICKEJ AGENTÚRY AKO HOSTITEĽSKEJ ORGANIZÁCIE SEKRETARIÁTU MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI (IPEEC)
      (podpis)
      Veľvyslanec Richard H. JONES
      Zástupca Medzinárodnej energetickej agentúry
      Dátum: 18. jún 2009
      MEMORANDUM TÝKAJÚCE SA MEDZINÁRODNEJ AGENTÚRY PRE ENERGIU AKO HOSTITEĽSKEJ ORGANIZÁCIE SEKRETARIÁTU MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI (IPEEC)
      (podpis)
      Andre CORREA DO LAGO
      Zástupca ministerstva zahraničných vecí Brazílskej federatívnej republiky
      Dátum: 24. máj 2009
      MEMORANDUM TÝKAJÚCE SA MEDZINÁRODNEJ ENERGETICKEJ AGENTÚRY AKO HOSTITEĽSKEJ ORGANIZÁCIE SEKRETARIÁTU MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI (IPEEC)
      (podpis)
      Kevin STRINGER
      Zástupca ministerstva pre prírodné zdroje Kanady
      Dátum: 24. máj 2009
      MEMORANDUM TÝKAJÚCE SA MEDZINÁRODNEJ ENERGETICKEJ AGENTÚRY AKO HOSTITEĽSKEJ ORGANIZÁCIE SEKRETARIÁTU MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI (IPEEC)
      (podpis)
      XIE Ji
      Zástupca Komisie pre národný rozvoj a reformy Čínskej ľudovej republiky
      Dátum: 24. máj 2009
      MEMORANDUM TÝKAJÚCE SA MEDZINÁRODNEJ ENERGETICKEJ AGENTÚRY AKO HOSTITEĽSKEJ ORGANIZÁCIE SEKRETARIÁTU MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI (IPEEC)
      (podpis)
      Pierre-Marie ABADIE
      Zástupca ministerstva životného prostredia, energetiky, trvalo udržateľného rozvoja a mestského a vidieckeho plánovania Francúzska
      Dátum: 22. jún 2009
      MEMORANDUM TÝKAJÚCE SA MEDZINÁRODNEJ ENERGETICKEJ AGENTÚRY AKO HOSTITEĽSKEJ ORGANIZÁCIE SEKRETARIÁTU MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI (IPEEC)
      (podpis)
      Detlef DAUKE
      Zástupca spolkového ministerstva hospodárstva a technológií Nemecka
      Dátum: 24. máj 2009
      MEMORANDUM TÝKAJÚCE SA MEDZINÁRODNEJ ENERGETICKEJ AGENTÚRY AKO HOSTITEĽSKEJ ORGANIZÁCIE SEKRETARIÁTU MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI (IPEEC)
      (podpis)
      Daniele MANCINIOVÁ
      Zástupkyňa ministerstva pre hospodársky rozvoj Talianska
      Dátum: 24. máj 2009
      MEMORANDUM TÝKAJÚCE SA MEDZINÁRODNEJ ENERGETICKEJ AGENTÚRY AKO HOSTITEĽSKEJ ORGANIZÁCIE SEKRETARIÁTU MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI (IPEEC)
      (podpis)
      Тогu ISHIDA
      Zástupca ministerstva hospodárstva, obchodu a priemyslu Japonska
      Dátum: 24. máj 2009
      MEMORANDUM TÝKAJÚCE SA MEDZINÁRODNEJ ENERGETICKEJ AGENTÚRY AKO HOSTITEĽSKEJ ORGANIZÁCIE SEKRETARIÁTU MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI (IPEEC)
      (podpis)
      Tae Hyun CHOI
      Zástupca ministerstva pre znalostnú ekonomiku Kórey
      Dátum: 24. máj 2009
      MEMORANDUM TÝKAJÚCE SA MEDZINÁRODNEJ ENERGETICKEJ AGENTÚRY AKO HOSTITEĽSKEJ ORGANIZÁCIE SEKRETARIÁTU MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI (IPEEC)
      (podpis)
      Aldo FLORES
      Zástupca ministerstva energetiky Mexika
      Dátum: 24. máj 2009
      MEMORANDUM TÝKAJÚCE SA MEDZINÁRODNEJ ENERGETICKEJ AGENTÚRY AKO HOSTITEĽSKEJ ORGANIZÁCIE SEKRETARIÁTU MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI (IPEEC)
      (podpis)
      Sergey MIKHAYLOV
      Zástupca ministerstva energetiky Ruskej federácie
      Dátum: 24. máj 2009
      MEMORANDUM TÝKAJÚCE SA MEDZINÁRODNEJ ENERGETICKEJ AGENTÚRY AKO HOSTITEĽSKEJ ORGANIZÁCIE SEKRETARIÁTU MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI (IPEEC)
      (podpis)
      Graham WHITE
      Zástupca ministerstva pre energetiku a zmenu klímy Spojeného kráľovstva Veľkej Británie a Severného Írska
      Dátum: 24. máj 2009
      MEMORANDUM TÝKAJÚCE SA MEDZINÁRODNEJ ENERGETICKEJ AGENTÚRY AKO HOSTITEĽSKEJ ORGANIZÁCIE SEKRETARIÁTU MEDZINÁRODNÉHO PARTNERSTVA PRE SPOLUPRÁCU V OBLASTI ENERGETICKEJ EFEKTÍVNOSTI (IPEEC)
      (podpis)
      David SANDALOW
      Zástupca ministerstva pre energetiku Spojených štátov amerických
      Dátum: 24. máj 2009